*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*226. számú előterjesztés*

Bátaszék Város Önkormányzata Képviselő-testületének 2016. október 26-án,

16.00 órakor megtartandó ülésére

*az önkormányzati közúthálózat forgalmi rendjének módosítása*

|  |
| --- |
| **Előterjesztő:** Dr. Bozsolik Róbert polgármester    **Készítette:** Farkas András főelőadó      **Törvényességi ellenőrzést végezte:** Kondriczné dr. Varga Erzsébet  jegyző  **Tárgyalja:**  Pénzügyi és Gazdasági Bizottság: 2016. 10. 25. |

***Tisztelt Képviselő-testület!***

A közúti közlekedésről szóló 1988 évi I. törvény 34. §-a kimondja:

*„1. § „A közút kezelője - az országos és a helyi közutak kezeléséről szóló jogszabályok szerint eljárva - köteles gondoskodni arról, hogy a közút a biztonságos közlekedésre alkalmas, közvetlen környezete esztétikus és kulturált legyen.*

*2. § A közút forgalmi rendjét - ha jogszabály másként nem rendelkezik - a közút kezelője alakítja ki. A forgalmi rendet - a forgalmi körülmények vagy a baleseti helyzet jelentősebb változása esetén, de legalább ötévenként - a közút kezelőjének felül kell vizsgálnia, és ha szükséges, módosítania kell. A közlekedési hatóság - a közlekedés biztonságát sértő vagy veszélyeztető helyzet megszüntetése érdekében - kezdeményezheti a forgalomszabályozás módosítását, vagy a közút kezelőjét a forgalmi rend felülvizsgálatára kötelezheti.”*

A 19/1994. (V.31.) KHVM rendelet 2. § (2) bekezdése alapján „Az önkormányzatok tulajdonába lévő közutak a helyi közúthálózatba tartoznak.”

A 20/1984. (XII. 21) KM rendelet 2. § (1) bekezdése szerint az utak forgalmának szabályozása, valamint a közúti jelzések elhelyezése, fenntartása üzemeltetése és eltávolítása az út kezelőjének feladata.

A fent kiemelt jogszabályok is mutatják, hogy az önkormányzat a belterületi útjainak kezelőjeként köteles a biztonságos közlekedés feltételeit megteremteni és fenntartani. Többször tapasztaltuk, és több visszajelzés is érkezett hozzánk, hogy a Tornacsarnokhoz vezető útszakaszon (hrsz: 634/6) az ott parkoló, várakozó autók miatt az járhatatlanná illetve nehezen járhatóvá vált. Ez több szempontból is megoldásra váró feladat.

Nevezett útszakasznak felvonulási útként kell funkcionálnia a mentők, tűzoltók számára veszélyhelyzet esetén, másodsorban az iskolakonyha áruszállítása és az ebédhordás is többször nehezen kivitelezhető.

Ezen szempontok figyelembe vételével javasoljuk, hogy egy „Megállni tilos” közlekedési táblát kiegészítő táblával (H-P 06-16óráig) helyezzünk ki a közterület keleti széléhez, a Budai utcával történő találkozásához.

Kérem a tisztelt képviselő-testületet az alábbi határozati javaslat elfogadására:

**Ha t á r o z a t i j a v a s l a t :**

**Bátaszék város önkormányzati tulajdonú helyi közúthálózata forgalomszabályozását biztosító közlekedési tábla és kiegészítő tábla kihelyezésére**

Bátaszék Város Önkormányzatának Képviselő-testülete

1. a Bátaszék város önkormányzati tulajdonú közúthálózatának forgalmi rendjére vonatkozó és a 205/2015.(IX.30.) önk-i határozattal jóváhagyott csomópontokra bontott szabályozását – a határozat melléklete szerinti – 1 db „Megállni tilos” közlekedési tábla és egy darab kiegészítő tábla (H-P 06-16 óráig) kihelyezésével egészíti ki a Budai u.-634/6 hrsz-ú közterület forgalmi rendjének szabályozására 2016. november 1. napjával.
2. megbízza a városüzemeltetési irodát a forgalmi rend módosításához szükséges új KRESZ táblák kihelyeztetésével.

*Határidő:* 2016. november 1.

*Felelős:* Farkas András főelőadó

*(a tábla kihelyezéséért)*

*Határozatról értesül:* BKÖH városüzemeltetési iroda,

BKÖH pénzügyi iroda,

irattár

Melléklet

|  |  |
| --- | --- |
| Budai u. – 634/6 hrsz | |
| 1 db | Megállni tilos | | megallni_tilos |
| 1 db | kiegészítő  06 órától – 16 óráig | |  |